《五台行（咏梁、唐、晋、汉、周）》
明代·刘定之

繁台纥干山头雀冻死，午沟蛇化为龙起。
禅代不侍九锡来，二晋醉投双陆子。
出警入跸东西京，犹上繁台自阅兵。
群姬麀聚那能辩，诸侯麕至谁能争。
天道好还信岂偶，夜环殿柱仍三走。
禄山仰空若猪屠，翟让仆地如牛吼。
愁台庄宗战败登愁台，酒酣四顾悲风来。
野人献雉味徒美，壮士骑马颜如灰。
可怜昔日英雄才，夹河蹀血驰风雷。
胜兵百万使臂指，伶官数十为祸胎。
萧萧落叶墓门棘，独眼龙眠墓中泣。
生儿但作斗鸡豪，琵琶火消髑髅赤。
沙台穹庐拜受白貂裘，身披入洛垂藻旒。
甘呼高鼻胡作父，岂料大目儿为仇。
儿无远略浪战尔，纱帽迎降泪如洗。
总将血属入虏尘，但扬骨灰随汉鬼。
建州耕获风霜寒，犹想沙台射鹿还。
殿前金刀割兔肉，门外雕戈来可汗。
北台白睛黑面沙陀刘，乘时虎视吞九州。
龙床继拱两父子，凤历才逾四春秋。
湘阴登楼求死所，大原建庙依皇祖。
髯王阵败愤世仇，独跨黄骝泣山雨。
归来抚剑自悲歌，无儿送老如愁何。
薛甥继了何甥继，却向北台降宋帝。
铜台铜台建节亦已好，犹爱金门乘羽葆。
尽捐骨肉换尊荣，花项皮枯雀儿老。
瓦棺纸衾瘗姑公，黄旗紫盖从柴宗。
共夸英主开中夏，倏见寡母迁西宫。
当时只有范丞相，惯识征诛与揖让。
九乌迭落须臾间，又扶红日一轮上。

作者简介：刘定之（1409年—1469年9月15日），字主静，号呆斋，江西永新人。明代大臣、文学家。正统元年（1436年）进士。历官编修、洗马、成化二年（1466年）入直文渊阁，进工部右侍郎兼翰林学士。成化四年（1468年）迁礼部左侍郎。成化五年（1469年），刘定之去世，年六十一。追赠礼部尚书，谥号“文安”。刘定之学问渊博，善文工诗，著有《周易图释》、《否泰录》、《呆斋集》等。